Штораніцы хлопчыкі і дзяўчынкі ў прадчуванні цікавага, іх дзень насычаны рознымі мерапрыемствамі. Ярка адсвяткавалі ў “Турасполлі” Купалле – з песнямі пад гітару, карагодамі ля кастра, касцюміраванымі прадстаўленнямі і спусканнем на раку вянкоў. Шмат удзельнікаў сабралі спаборніцтвы па рыбнай лоўлі. Пераможцамі сталі Ілья Падворны і Насця Бутоўская, добра праявіла сябе і самая юная “рыбачка” Надзя Пятніца. Чацвёрты год запар праводзіцца ў лагеры чэмпіянат па хакеі на траве – з дапамогай гімнастычных палак і абавязкова басанож каманды з трох чалавек выяўляюць больш спрытных, меткіх (сёлета ўзнагарода дасталася “Турасполлю-Сіці”). Калі падводзіць надвор’е, выхавальнікі і выхаванцы, іншы персанал збіраюцца ля тэлеэкрана за праглядам матчаў Чэмпіянату свету па футболе, пасля чаго ўстройваюць своеxadасаблівы спартыўны агляд. Выпускаюць у “Турасполлі” і дзве насценныя газеты з цікавымі інтэрв’ю, навінамі аб “надзвычайных” сітуацыях – накшталт, нехта з дзяцей пасля адбою быў заўважаны на калідоры. Заўсёды чаканае мерапрыемства – дыскатэка, тым больш, калі яна тэматычная, з гульнямі і конкурсамі. Выязджаюць прадстаўнікі лагера і за яго межы. Так, у Дзень Незалежнасці пабывалі з экскурсіяй на мемарыяльным комплексе “Прарыў”, а 6 ліпеня прынялі ўдзел у сустрэчы з работнікамі газеты “Юны выратавальнік”, што праходзіла ў РДК.